دورات مريم عينيها من هاد السيرة لي ولات عليها هي و قال جدوان متدخل :"" عرفتو منين هكا لاحظتكم عن قرب .. لقيت باللي مريم و خلدون .. و علاء و مونية ..كوبلات كايتشابهو .. دايرين بحال لعبة "البازل" كل واحد مكمل لاخر .. فاش كنت صغير كنت كانشوف شخصيات خواتاتي .. كنت كانقول مايمكنش يكون شي راجل ممكن يتحمل هاد الزوجات .. و اول متال كان والديا .. الوالد ماتحملش حدة و قوة الوالدة .. كانت كاتغلبو .. و شيئا ما كنت متأكد ان خواتاتي غايعاودو نفس القصة مع رجال من المستقبل .. و لكن منين شفتكم دابا .. ماعرفتش جاني بحال الى الله سيفط لكل وحدة راجل عندو موانع ضد سم الاخرى .. خلدون و علاء .. رجال فشكل و الله .. عاشرت بزاف الصحاب ولاد من بلدان مختلفة في ايام قرايتي و حتى بعيد على القرايا .. و لكن فهمت باللي الرجلة صفة مامعطياش لكل الذكور .. ها انا راجل و كانقولها ""